CELEX: 52005SC0144
Language: mt
Date: 2005-02-02 00:00:00
Title: Rakkomandazzjoni għal opinjoni tal-Kunsill skond it-tielet paragrafu ta’ l-Art. 5 tar-regolament tal-Kunsill (KE) Nru. 1466/97 tas-7 ta’ Lulju 1997 Dwar il-programm ta’ stabbiltà aġġornat ta’ Franza, 2004-2008

Avviż Legali Importanti

|

52005SC0144

Rakkomandazzjoni għal opinjoni tal-Kunsill skond it-tielet paragrafu ta’ l-Art. 5 tar-regolament tal-Kunsill (KE) Nru. 1466/97 tas-7 ta’ Lulju 1997 Dwar il-programm ta’ stabbiltà aġġornat ta’ Franza, 2004-2008  /* SEK/2005/0144 finali */  

	[pic] | KUMMISSJONI TAL-KOMUNITAJIET EWROPEJ |Brussel 2.2.2005SEG(2005) 144 finaliRakkomandazzjoni għalOPINJONI TAL-KUNSILLskond it-tielet paragrafu ta’ l-Art. 5 tar-Regolament tal-Kunsill (KE) Nru. 1466/97 tas-7 ta’ Lulju 1997 Dwar il-programm ta’ stabbiltà aġġornat ta’ Franza, 2004-2008(preżentata mill-Kummissjoni)MEMORANDUM TA’ SPJEGAZZJONIIr-Regolament tal-Kunsill (KE) Nru. 1466/97 fuq it-tisħiħ tas-sorveljanza tal-pożizzjonijiet finanzjarji u s-sorveljanza u l-koordinazzjoni tal-politiki ekonomiċi[1] jistipula li Stati Membri li jipparteċipaw, jiġifieri, dawk li adottaw il-munita waħdanija, kellhom jissottomettu programmi ta’ stabbiltà lill-Kunsill u lill-Kummissjoni sa l-1 ta’ Marzu 1999. Skond l-Artikolu 5 ta’ dan ir-Regolament, il-Kunsill kellu jeżamina kull programm ta’ stabbiltà bbażat fuq valutazzjonijiet ippreparati mill-Kummissjoni u l-Kumitat mwaqqaf mill-Artikolu 114 tat-Trattat (il-Kumitat Ekonomiku u Finanzjarju). Fuq il-bażi ta’ rakkomandazzjoni mill-Kummissjoni u wara li kkonsulta l-Kumitat Ekonomiku u Finanzjarju, il-Kunsill ta opinjoni, wara li eżamina l-programm. Skond ir-Regolament, l-Istati Membri għandhom jibagħtu aġġornamenti ta’ kull sena rigward il-programmi tagħhom ta’ stabbiltà, li jistgħu jkunu eżaminati wkoll mill-Kunsill skond dawn l-stess proċeduri.Minħabba defiċit tal-gvern li jaqbeż it-3% tal-PGD (GDP) fl-2002, il-Kunsill iddeċieda fit-3 ta’ Ġunju 2003 li Franza kellha defiċit eċċessiv u rrakkomanda li d-defiċit eċċessiv jissewwa sa mhux aktar tard mill-2004. Fil-Komunikazzjoni tagħha lill-Kunsill fuq “is-sitwazzjoni tal-Ġermanja u ta’ Franza dwar l-obbligu tagħhom skond il-proċedura ta’ defiċit eċċessiv wara s-sentenza tal-Qorti tal-Ġustizzja” adottata fl-14 ta’ Diċembru 2004[2], il-Kummissjoni kkonkludiet li l-2005 għandha tkun ikkunsidrata bħala l-iskadenza rilevanti għat-tiswija tad-defiċit eċċessiv. Fuq il-bażi tal-miżuri msemmija fil-baġit ta’ l-2005 u tat-tbassir tal-Ħarifa 2004 mis-servizzi tal-Kummissjoni, il-Kummissjoni qalet fil-Komunikazzjoni li l-azzjoni meħuda mill-awtoritajiet Franċiżi dehru fil-biċċa l-kbira konsistenti ma’ tiswija fid-defiċit eċċessiv sa l-2005 u li l-ebda passi oħrajn ma kienu meħtieġa f’dan l-istadju skond il-proċedura ta’ defiċit eċċessiv. Innutat, iżda, li jekk joħorġu fi stadju aktar tard nuqqasijiet fit-twettiq tal-miżuri korrettorji maħsuba, ikollha tirrakkomanda li l-Kunsill isaħħaħ is-sorveljanza fuq il- baġit u jieħu l-azzjoni meħtieġa skond id-dispożizzjonijiet tat-Trattat u l-Patt ta’ l-Istabbiltà u t- Tkabbir.L-ewwel programm ta’ stabbiltà ta’ Franza, li jkopri l-perjodu 1999-2002, intbagħat fit-18 ta’ Jannar 1999 u kien ivvalutat mill-Kunsill fil-15 ta’ Marzu 1999. F’kull sena sussegwenti kienu ppreżentati aġġornamenti, l-aktar wieħed riċenti ntbagħat fis-7 ta’ Diċembru 2004. Is-servizzi tal-Kummissjoni għamlu valutazzjoni teknika ta’ dan l-aġġornament, wara li qiesu r-riżultati tat-tbassir ekonomiku tagħhom stess għall-Ħarifa 2004, u wara li qiesu l-kodiċi ta’ kondotta[3], il-metodoloġija miftehma komunement għall-valutazzjoni tal-produzzjoni potenzjali kif ukoll tal-bilanċi, aġġustati għaċ-ċikli differenti, ir-Rakkommandazzjonijiet fil-Linji ta’ Gwida Wesgħin dwar il-Politika Ekonomika għall-perjodu 2003-2005 u l-prinċipji preskritti fil-Komunikazzjoni mill-Kummissjoni lill-Kunsill u l-Parlament Ewropew tas-27 ta’ Novembru 2002 fuq it-tisħiħ tal-koordinazzjoni tal-politiki finanzjarji , approvati mill-Kunsill[4]. Din il-valutazzjoni hija kif ġej:-  L-aġġornament ta’ l-2004 tal-programm ta’ stabbiltà ta’ Franza ntbagħat lill-Kummissjoni fis-7 ta’ Diċembru 2004. Ikopri l-perjodu 2004-2008 u fil-biċċa l-kbira jikkonforma mal-ħtiġiet tad- data tal-“kodiċi ta’ kondotta fuq il-kontentut u l-format tal-programmi ta’ l-istabbiltà u l-konverġenzi”. Iżda, ma jipprovdix tbassir għat-tkabbir totali fl-impjiegi skond it-tifsira nazzjonali ta’ kontabilità, li huwa obbligatorju, u għandu biss tbassir għat-tkabbir fl-impjiegi fis-settur privat. Lanqas ma jipprovdi xi data fakoltattiva li kienet tkun utili għall-valutazzjoni tal-programm.-  Għall-perjodu 2004-2008, il-programm ibassar tkabbir reali tal-PGD ta’ 2.5% kull sena. Skond il-kalkoli tal-Kummissjoni li japplikaw il-metodoloġija miftehma komunement għall-figuri tal-programm, it-tkabbir reali tal-PGD ikun xi ftit biss ogħla mill-potenzjal. Il-marġini tal-potenzjal produttiv jibqa’ iżda negattiv sa l-2008. Għas-snin 2004-2006, it-tbassir tas-servizzi tal-Kummissjoni huwa xi ftit anqas favorevoli minn dak tal-programm, bit-tkabbir tal-PGD reali imbassar ta’ 2.4% fl-2004 u ta’ 2.2% fl-2005 u l-2006. Kollox ma’ kollox, filwaqt li kemmxejn għoli, it-tbassir makroekonomiku tal-programm jista’ jitqies plawsibbli.-  Il-programm huwa mmirat li jnaqqas id-defiċit ġenerali tal-gvern għal taħt 3% tal-PGD fl-2005 u biex jiżgura t-tnaqqis kontinwu tiegħu fis-snin ta’ wara. It-tnaqqis tad-defiċit fl-2005, minn 3.6% tal-PGD fl-2004 sa 2.9% tal-PGD, jintlaħaq partikolarment b’element ta’ dħul ta’ darba li jammonta għal 0.4% tal-PGD[5]. Fis-snin ta’ wara, id-defiċit huwa proġettat li jonqos b’0.6-0.7 punti ta’ perċentwal tal-PGD kull sena għal 0.9% tal-PGD fl-2008. Paragunat ma’ l-aġġornament ta’ qabel, l-aġġornament kurrenti jikkonferma fil-biċċa l-kbira l-aġġustament ippjanat fil-konfront ta’ xenarju makroekonomiku ftit aktar favorevoli. Il-bilanċ primarju jittejjeb minn defiċit ta’ 0.7% fl-2004 għall-bilanċ favorevoli ta’ 2.2% tal-PGD fl-2008. Skond il-kalkoli tal-Kummissjoni bbażati fuq tbassir ta’ metodoloġija aġġornata u miftehma komunement, il-bilanċ aġġustat ċiklikament jitjieb ukoll b’0.6-0.7 punt ta’ perċentwal kull sena mill-2005 u jilħaq – 0.7% tal-PGD fl-2008. L-istrateġija tal-baġit f’terminu medju hija bbażata, bħal f’aġġornamenti ta’ qabel, fuq it-twaqqif ta’ miri multiannwali għal żieda fl-ispiża tal-gvern f’termini reali li jfissru tnaqqis tal-proporzjon bejn in-nefqa u l-PGD. Il-proporzjon tad-dħul għall-PGD huwa mbassar li jibqa’ bejn wieħed u ieħor stabbli.-  Safejn huwa possibbli li wieħed jiġġudika fuq il-bażi ta’ l-informazzjoni kurrenti, il-miżuri meħudin mill-awtoritajiet Franċiżi għandhom ikunu biżżejjed biex inaqqsu d-defiċit għall-3% tal-PGD fl-2005. Iżda, is-sitwazzjoni tal-baġit tibqa’ vulnerabbli u kull żvilupp sfavorevoli fuq il-lat makroekonomiku jew tal-baġit jista’ jikkomprometti l-oġġettiv tat-tiswija tad-defiċit eċċessiv fl-2005. L-aġġustament fil-baġit imbassar għas-snin wara l-2005 huwa sinifikanti u dan hemm bżonnu minħabba s-serjetà tas-sitwazzjoni tal-baġit . Iżda, it-tbassir huwa soġġett għar-riskji u, fuq xi punti, mhux biżżejjed dokumentat. B’mod partikolari, it-tnaqqis tad-defiċit imbassar għall-2006 jidher li ma jistax jintlaħaq bil-politiki kurrenti. Il-programm jipprevedi tnaqqis fid-defiċit minn 2.9% tal-PGD fl-2005 għal 2.2% tal-PGD fl-2006, għalkemm qtugħ fit-taxxa li jiswa 0.2% tal-PGD diġà tħabbar u elementi ta’ dħul ta’ darba ser jgħibu. Il-programm ma jagħtix biżżejjed informazzjoni fuq il-miżuri maħsuba biex jikkumpensaw għal dawn l-iżviluppi. Fuq l-assunzjoni ta’ politiki ekonomiċi mhux mibdulin, it-tbassir tal-Ħarifa 2004 tas-servizzi tal-Kummissjoni jipprevedu żieda fid-defiċit ġenerali tal-gvern minn 3.0% għal 3.3% tal-PGD fl-2006. Dan ifisser li, skond assunzjonijiet kurrenti dwar it-tkabbir, iridu jittieħdu miżuri li jwasslu għal tnaqqis tad-defiċit b’madwar punt wieħed ta’ perċentwal tal-PGD fl-2006 biex tintlaħaq il-mira ffissata fil-programm. Barra minn dan, il-mira ġenerali tal-gvern fuq in-nefqa ffissata għall-perjodu l-2006-2008, jiġifieri żieda ta’ 1.2% kull sena f’termini reali, tfisser deċelerazzjoni sinifikanti mqabbla max-xejriet riċenti, li x’aktarx ikun diffiċli li tintlaħaq skond dawn il-politiki kurrenti. Ir-riformi strutturali implimentati fl-2003 u l-2004, partikolarment ir-riformi tal-pensjoni u tas-saħħa, jikkostitwixxu passi ċari fid-direzzjoni t-tajba imma jidhru mhux biżżejjed biex jiżguraw id-deċelerazzjoni prevista tan-nefqa. Hemm ukoll tħassib dwar il-kredibilità tal-miri tan-nefqa billi l-oġġettivi ffissati fl-aġġornamenti ta’ qabel ma ntlaħqux b’marġini wiesa’. Minħabba din il-valutazzjoni tar-riskju, l-aġġustament imbassar, għalkemm sinifikanti, ma jipprovdix marġini ta’ sigurtà biżżejjed biex ma jkunx hemm ksur tal-limitu ta’ 3% tal-PGD bil-fluttwazzjonijiet normali makroekonomiċi sa l-2007. Huwa wkoll mhux biżżejjed li jkun żgurat li l-oġġettiv f’terminu medju tal-Patt ta’ l-Istabbiltà u t-Tkabbir ta’ pożizzjoni tal-baġit ta’ qrib il-bilanċ jintlaħaq fil-perjodu tal-programm.-  Wara li żdied bi 8 punti ta’ perċentwal bejn l-2001 u l-2004 għal 64.8% tal-PGD, il-proporzjon bejn id-debitu u l-PGD huwa mbassar li jibqa’ ‘l fuq minn 60% tal-PGD matul il-perjodu kopert mill-programm (62% fl-2008). Tnaqqis gradwali jibda biss fl-2006, li jinbeda bit-tkabbir nominali tal-PGD u l-qalba għall-bilanċi favorevoli primarji. Il-mogħdija proġettata għad-debitu hija affettwata bl-istess inċertezzi bħall-proporzjon tad-defiċit .-  L-aġġornament jeżamina r-riformi strutturali introdotti reċentement mill-awtoritajiet Franċiżi. B’mod partikolari, il-programm jippreżenta fid-dettal ir-riforma tas-sistema ta’ l-assigurazzjoni tas-saħħa implimentata fis-sajf ta’ l-2004, li timmira biex iġġib is-sistema ta’ l-assigurazzjoni tas-saħħa għall-bilanċ tal-baġit fl-2007 (minn defiċit ta’ 0.8% tal-PGD fl-2004), filwaqt li tkun ippreservata l-kwalità tas-servizz tas-saħħa. Ir-riforma, li timmira wkoll li ttejjeb ir-regolamentazzjoni globali tas-sistema, introduċiet kumitat indipendenti ta’ twissija inkarigat li jifformula rakkomandazzjonijiet jekk jidentifika riskju ta’ nuqqas ta’ ħarsien tal-mira uffiċjali. Ir-riforma fis-saħħa segwiet ir-riforma ewlenija tas-sistema fil-pensjoni adottata fl-2003, li għolliet b’mod sinifikanti l-inċentivi finanzjarji biex wieħed jibqa’ attiv sa u wara l-eta’ legali ta’ l-irtirar. Fl-aħħar, il-programm juri ċar li l-qafas ġdid tal-baġit għas-settur ta’ l-Istat (Loi Organique relative aux Lois de Finances) għandu jippermetti aktar progress fit-titjib tal-kwalità u l-effiċjenza tal-programmi ta’ infiq pubbliku filwaqt li jiffaċilita li jintlaħqu l-oġġettivi tal-baġit . Għalkemm dawn ir-riformi huma probabbilment mhux biżżejjed biex jilħqu l-miri tan-nefqa ffissati fl-aġġornament u biex tkun żgurata s-sostenibbiltà fit-tul tal-finanzi tal-gvern, qed jimxu fid-direzzjoni t-tajba.-  Hemm xi riskji fir-rigward tas-sostenibbiltà fit-tul tal-finanzi pubbliċi fuq il-bażi ta’ spiża kbira mbassra tal-baġit ta’ popolazzjoni li qed tixjieħ. Dan minkejja l-implimentazzjoni ta’ riformi strutturali ewlenin tas-sistemi tal-pensjoni u tas-saħħa fl-2003 u l-2004 rispettivament. Fin-nuqqas ta’ aktar riformi, ikun hemm bżonn għalhekk ta’ aktar konsolidament fis-snin li ġejjin.-  Globalment, il-politiki ekonomiċi murija fl-aġġornament huma konsistenti parzjalment mal-Linji ta' Gwida Wesgħin dwar il-Politika Ekonomika speċifikati għall-pajjiż fil-qasam tal-finanzi pubbliċi. Franza implimentat riformi strutturali ewlenin, partikolarment dwar is-sistemi tal-pensjoni u s-saħħa, li jpoġġuha f’pożizzjoni aħjar biex tilqa’ għall-konsegwenzi ta’ popolazzjoni li qed tixjieħ. Iżda, it-tnaqqis ta’ defiċit aġġustat ċiklikament fl-2004 ser ikun aktar baxx b’mod sinifikanti milli rakkomandat u Franza ma ħaditx miżuri biex taċċellera t-tnaqqis fid-defiċit aġġustat ċiklikament meta l-kondizzjonijiet tat-tkabbir tjiebu. Barra minn dan, għalkemm sinifikanti, l-aġġustament f’terminu medju mbassar fl-aġġornament ta’ l-2004 ma jkunx biżżejjed biex jilħaq pożizzjoni qrib il-bilanċ fit-terminu kopert mill-aġġornament u huwa soġġett għall-inċertezzi.-  Minħabba din il-valutazzjoni ta’ hawn fuq, ikun xieraq għal Franza li (i) tagħmel dak li jenħtieġ biex tiżgura t-tiswija tad-defiċit eċċessiv fl-2005; (ii) tiżgura li l-konsolidament tal-baġit jibqa’ fis-snin wara l-2005 biex tintlaħaq pożizzjoni tal-baġit qrib il-bilanċ fl-2008; u (iii) ikomplu riformi strutturali u tkun ikkontrollata n-nefqa biex ikun żgurat li jitħarsu l-miri tan-nefqa multiannwali ffisati fil-programm.* * *Fuq il-bażi ta’ din il-valutazzjoni, il-Kummissjoni adottat ir-rakkomandazzjoni mehmuża għal Opinjoni tal-Kunsill fuq il-programm ta’ stabbiltà aġġornat ta’ Franza u qed tibagħtu lill-Kunsill.Rakkomandazzjoni għalOPINJONI TAL-KUNSILLskond it-tielet paragrafu ta’ l-Art. 5 tar-Regolament tal-Kunsill (KE) Nru. 1466/97 tas-7 ta’ Lulju 1997 Dwar il-programm ta’ stabbiltà aġġornat ta’ Franza, 2004-2008IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1466/97 tas-7 ta' Lulju 1997 dwar it-tisħiħ tas-sorveljanza fuq il-pożizzjonijiet finanzjarji u s-sorveljanza u l-koordinazzjoni ta' politiki ekonomiċi[6], u b’mod partikolari l-Artikolu 5(3) tiegħu,Wara li kkunsidra r-rakkomandazzjoni tal-Kummissjoni,Wara li kkonsulta mal-Kumitat Ekonomiku u Finanzjarju,TA DIN L-OPINJONI:1.  Fis-17 ta’ Frar 2005 il-Kunsill eżamina l-programm ta’ stabbiltà aġġornat ta’ Franza, li jkopri l-perjodu 2004 sa 2008. Il-programm fil-biċċa l-kbira jħares il-ħtiġiet tad- data tal-“kodiċi tal-kondotta fuq il-kontenut u l-format ta’ programmi ta’ stabbiltà u konverġenza”. Iżda, ma jipprovdix tbassir għat-tkabbir totali ta’ l-impjiegi skond it-tifsira tal-kontabilità nazzjonali, li huwa obbligatorju, u ma jkollux xi varjabbli fakoltattivi. Għalhekk, Franza hija mistiedna li tikseb konformità sħiħa lmal-ħtiġijiet tad- data .2.  Ix-xenarju makro-ekonomiku fl-isfond tal-programm jaħseb għat-tkabbir reali tal-PGD ta’ 2.5% mill-2004 sa l-2008, rata xi ftit ogħla mill-potenzjal . Fuq il-bażi ta’ informazzjoni disponibbli bħalissa, dan ix-xenarju jidher li jirrifletti assunzjonijiet plawsibbli fuq it-tkabbir, għalkemm xi ftit għoljin. It-tbassir tal-programm għall-inflazzjoni jidher realistiku.3.  Fit-3 ta’ Ġunju 2003, il-Kunsill iddeċieda li kien jeżisti defiċit eċċessiv fi Franza u rrakkomanda li dan jissewwa sa mhux aktar tard mill-2004. Fil-Komunikazzjoni tagħha lill-Kunsill fuq “is-sitwazzjoni tal-Ġermanja u ta’ Franza rigward l-obbligu tagħhom skond il-proċedura ta’ defiċit eċċessiv wara s-sentenza tal-Qorti tal-Ġustizzja” adottata fl-14 ta’ Diċembru 2004[7], il-Kummissjoni kkonkludiet li l-2005 għandha tkun ikkunsidrata bħala l-iskadenza rilevanti għat-tiswija tad-defiċit eċċessiv billi l-konklużjonijiet tal-Kunsill ta’ Novembru 2003 kienu pproduċew effetti legali sakemm kienu annullati mill-Qorti. L-għan ewlieni ta’ l-istrateġija tal-baġit tal-programm huwa li d-defiċit jinġab għal anqas minn 3% tal-PGD sa l-2005. Il-programm huma mmirat ukoll sabiex jiżgura tnaqqis kontinwu fid-defiċit ġenerali tal-gvern fis-snin ta’ wara. Id-defiċit huwa mbassar li jonqos kostantement b’0.6-0.7 punt ta’ perċentwal tal-PGD kull sena mill-2005 sabiex jilħaq livell ta’ 0.9% tal-PGD fl-2008. Paragunat mal-programm ta’ qabel, dan l-aġġornament jikkonferma fil-biċċa l-kbira l-aġġustament ippjanat fid-dawl ta’ xenarju makroekonomiku xi ftit aktar favorevoli. Skond il-kalkoli tal-Kummissjoni bbażati fuq it-tbassir tal-programm u l-metodoloġija miftehma komunement, il-bilanċ aġġustat ċiklikament jitjieb ukoll b’madwar 0.6-0.7 punt ta’ perċentwal mill-2005, u jilħaq -0.7% tal-PGD fl-2008. Bħal fl-aġġornamenti ta’ qabel, l-istrateġija tal-baġit f’terminu medju, hija bbażata fuq l-iffissar ta’ miri multiannwali għaż-żieda fin-nefqiet tal-gvern f’termini reali li jimplikaw tnaqqis tal-proporzjon bejn in-nefqa u l-PGD. Billi l-proporzjon ta’ dħul mal-PGD huwa mbassar li jibqa’ bejn wieħed u ieħor stabbli dan jikkawża tnaqqis parallel fid-defiċit .4.  Fuq il-bażi ta’ l-informazzjoni kurrenti, il-miżuri meħudin mill-awtoritajiet Franċiżi għandhom ikunu biżżejjed biex iġibu d-defiċit għal 3% tal-PGD fl-2005. Iżda, is-sitwazzjoni tal-baġit fi Franza tibqa’ vulnerabbli. It-tiswija għad-defiċit eċċessiv jeħtieġ implimentazzjoni effettiva tal-miżuri kollha maħsuba u ta’ miżuri addizzjonali fil-każ ta’ żviluppi ħżiena. Barra minn dan, billi t-tnaqqis mbassar tad-defiċit fl-2005 joħroġ partikolarment minn ħlas ta’ darba li jammonta għal ½% tal-PGD, huwa relattivament modest l-aġġustament tal-baġit fl-isfond imbassar għall-2005. Fis-snin wara l-2005, ir-riżultat tal-baġit jista’ jkun agħar milli mbassar fil-programm. B’mod partikolari, l-oġġettivi tad-defiċit għall-2006 jidher li hu f’riskju skond il-politiki ta’ issa, peress li l-qtugħ tat-taxxa huwa mħabbar għal dik is-sena u li d-dħul ta’ darba ser jgħib. Barra minn dan, skond il-politiki kurrenti l-mira tan-nefqa ffissata għall-perjodu 2006-2008 tidher li diffiċilment tintlaħaq, anke jekk ir-riformi strutturali mwettqa fis-snin riċenti jikkostitwixxu passi ċari fid-direzzjoni t-tajba. Hemm tħassib dwar il-kredibilità tal-miri tan-nefqa peress illi l-oġġettivi ffissati fl-aġġornamenti ta’ qabel ma ntlaħqux b’marġini kbir.5.  Minħabba din il-valutazzjoni tar-riskju, il-pożizzjoni tal-baġit fil-programm ma tidhirx li tipprovdi marġini ta’ sigurtà biżżejjed li ma jkunx hemm ksur tal-limitu tad-defiċit ta’ 3% bil-fluttwazzjonijiet makroekonomiċi normali qabel l-2007; u lanqas mhu biżżejjed li jkun żgurat li jintlaħaq fil-perjodu tal-programm l-oġġettiv f’terminu medju tal-Patt ta’ l-Istabbiltà u t-Tkabbir ta’ pożizzjoni tal-baġit ta’ qrib il-bilanċ.6.  Il-proporzjon tad-debitu huwa stmat li laħaq 64.8% tal-PGD fl-2004, ‘il fuq mis-60% tal-valur ta’ referenza tal-PGD tat-Trattat. Il-programm ibassar li l-proporzjon tad-debitu jonqos mill-2006 u wara u li jilħaq 62% tal-PGD fl-2008. L-evoluzzjoni tal-proporzjon tad-debitu hija soġġetta għall-istess riskji bħall-miri tad-defiċit.7.  Fir-rigward tas-sostenibbiltà fit-tul tal-finanzi pubbliċi, Franza tidher li qegħda f’xi riskju fuq il-bażi ta’ spiża kbira tal-baġit imbassra minħabba popolazzjoni li qed tixjieħ. Dan minkejja l-implimentazzjoni ta’ riformi strutturali ewlenin tas-sistemi tal-pensjoni u tas-saħħa fl-2003 u l-2004 rispettivament. Fin-nuqqas ta’ aktar riformi, teħtieġ konsolidazzjoni addizzjonali tal-baġit fis-snin li ġejjin biex tkun żgurata s-sostenibbiltà tal-finanzi tal-gvern.8.  Il-politiki ekonomiċi kif riflessi fl-aġġornament ta’ l-2004 huma parzjalment konsistenti mar-rakkomandazzjonijiet fil-Linji ta’ Gwida Wesgħin tal-Politika Ekonomika, speċifikament dawk b’implikazzjonijiet finanzjarji . Franza implimentat riformi strutturali importanti ħafna, partikolarment dwar is-sistemi tas-saħħa u l-pensjoni, li jpoġġuha f’pożizzjoni aħjar biex tilqa’ għal konsegwenzi ta’ popolazzjoni li qed tixjieħ. Iżda, it-tnaqqis tad-defiċit aġġustat ċiklikament fl-2004 ser ikun aktar baxx b’mod sinifikanti milli rakkomandat, u, barra dan, Franza ma ħaditx miżuri sabiex taċċellera t-tnaqqis tad-defiċit aġġustat ċiklikament meta l-kondizzjonijiet tat-tkabbir isiru favorevoli. Barra minn dan, għalkemm sinifikanti, l-aġġustament f’terminu medju ppjanat fl-aġġornament ta’ l-2004 huwa soġġett għall-inċertezzi, u mhux ser iwassal għall-pożizzjoni tal-baġit qrib il-bilanċ matul il-perjodu kopert mill-programm.***Minħabba l-valutazzjoni fuq imsemmija, il-Kunsill huwa ta’ l-opinjoni li Franza għandha:i) tagħmel dak meħtieg biex tkun żgurata t-tiswija tad-defiċit eċċessiv fl-2005;(ii) tiżgura li l-konsolidazzjoni tal-baġit tibqa’ fis-snin wara l-2005 biex tilħaq pożizzjoni tal-baġit qrib il-bilanċ fl-2008; u(iii) tkompli r-riformi strutturali u l-kontroll tan-nefqa sabiex ikun żgurat ir-rispett tal-miri tan-nefqa multiannwali ffissati fil-programm.Tabella: Paragun tat-tbassir ewlieni makroekonomiku u tal-baġit.2004 | 2005 | 2006 | 2007 | 2008 |[1] ĠU L 209, tat-2.8.1997. Id-dokumenti kollha msemmija f’dan it-test jistgħu jinstabu f’din il-websajt: http://europa.eu.int/comm/economy_finance/about/activities/sgp/main_en.htm.[2] Dokument KUM(2004) 813 ta’ l-14.12.2004.[3] Opinjoni Riveduta tal-Kumitat Ekonomiku u Finanzjarju fuq il-kontenut u l-format ta’ programmi ta’ l-istabbiltà u l-konverġenza, approvata mill-Kunsill ECOFIN fl-10.7.2001.[4] KUM(2002) 668, tas-27.11.2002.[5] Mill-preżentazzjoni ta’ l-abbozz tal-Baġit għall-2005 f’Settembru 2004, dan il-ħlas ta’ darba kien rivedut għal 0.5% tal-PGD. Filwaqt li r-reviżjoni kienet inkorporata fit-tbassir tal-Ħarifa tas-servizzi tal-Kummissjoni, it-tbassir tal-programm għadu ibbażat fuq l-istima inizzjali ta’ 0.4% tal-PGD.[6] ĠU L 209, tat-2.8.1997, p1. Id-dokumenti msemmija f’dan it-test jistgħu jinstabu f'din il-websajt: http://europa.eu.int/comm/economy_finance/about/activities/sgp/main_en.htm.[7] Dokument KUM(2004) 813 ta’ l-14.12.2004.